# Ana María Polvorosa

Ana María Ruiz Polvorosa, més coneguda com a Ana María Polvorosa, (Madrid, 14 de desembre de 1987) és una actriu espanyola. Ha participat en diverses sèries de televisió i és molt coneguda pel seu paper de Lorena a la sèrie Aída.

## Biografia

Ha treballat en televisió i en cinema, i ha realitzat alguna incursió en el teatre. El seu debut va tenir lloc a la pantalla petita, amb només 13 anys, en la sèrie "Raquel busca su sitio", en què va treballar durant els anys 2000 i 2001. Després d'aquesta, i durant el 2002 i 2003, va encarnar el personatge de Carolina a "Javier ya no vive solo".
Posteriorment, l'actriu va participar amb papers puntuals i secundaris en diverses sèries molt conegudes, com "Hospital Central", "El comisario" o "Ana y los siete".L'any 2004 fa el seu debut al cinema de la mà del director Javier Balaguer, el qual li ofereix un paper en la seva pel·lícula "Escuela de seducción", i l'any 2005, participa en el curtmetratge "La gota" i en el llargmetratge per a televisió "Los recuerdos de Alicia".
En aquest mateix any 2005 Ana Maria és contractada per incorporar a l'equip d'actors de la sèrie "Aída", i tot i arribar-hi amb una certa experiència professional, el seu paper de Lorena, filla de la protagonista, és la que li dona la popularitat i la converteix en un rostre molt familiar de la pantalla petita.
L'any 2007 l'actriu participa en una altra pel·lícula per a la pantalla gran, "Atasco en la nacional", dirigida per Josetxo San Mateo. Aquest mateix any, té lloc la primera incursió de la jove al teatre, amb l'obra "Olvida los tambores" d'Ana Diosdado .L'any 2009 interpreta la seva tercera pel·lícula, "Mentiras y gordas", aquesta vegada a les ordres dels directors Alfonso Albacete i David Menkes, i l'any 2010 treballa en el curtmetratge d'Eduardo Casanova "Ansiedad".
El 2011 l'actriu és contractada per formar part del repartiment d'una altra pel·lícula, "No lo llames amor, llámalo X", dirigida per Oriol Capel. I, l'any 2012 Eduardo Casanovala crida un altre cop per protagonitzar el seu nou curtmetratge "Amor de madre", any en què l'actriu s'incorpora a una altra producció, en aquest cas d'Antena 3, "Fenómenos".
En els anys 2010 i 2011 l'actriu va aconseguir, consecutivament, el Premi a la millor actriu secundària de televisió pel seu treball en la sèrie "Aída". L'any 2009, en el marc del Festival Internacional de Cinema Lèsbic i Gai de Madrid, va aconseguir el Premi d'Interpretació pel seu paper a la pel·lícula "Mentiras y gordas".

## Filmografia
### Cinema

* La gota (2005)
* Escuela de seducción (2004)
* Los recuerdos de Alicia (2005)
* Atasco en la nacional (2007)
* Mentiras y gordas (2009)
* Ansiedad (2010)
* No lo llames amor... llámalo X (2011)
* Amor De Madre (2012)
* Solo Química (2014)
* Una vida no tan simple (2023)

### Televisió

* Nada es para siempre (2000)
* Raquel busca su sitio (2000-2001)
* Javier ya no vive solo (2002-2003)
* Hospital central (2003) (1 episodi)
* El Comisario (2004) (1 episodi)
* Ana y los siete (2004)
* Aída (2005-2014)
* Actrices (2011)
* Fenómenos (2012-2013)
* Las chicas del cable (2017-2020)
* La Fortuna (2021)
* La última noche en Tremor (2024)

### Teatre

* Olvida los tambores (2007)
* Hoy no me puedo levantar (2013)

## Premis i nominacions

| Any | Premi | Categoria | Títol | Resultat |
| 2009 | Festival Internacional de Cinema Lèsbic i Gai de Madrid | Premio LesGay de Interpretació | Ed11 y AlienAaron | Guanyadora |
| 2010 | Premis de la Unió d'Actors (Espanya) | Millor actriu secundària de televisió | Aída | Guanyadora |
| 2011 | Premis de la Unió d'Actors (Espanya) | Millor actriu secundària de televisió | Aída | Guanyadora |

## Referències

* ↑ «Biografía de Ana María Polvorosa» (en castellà). biografias. [Consulta: 7 febrer 2014].

## Enllaços externs

* Fitxa personal